ne lezit ket anezhañ d ' ober netra ken evit e dad pe e vamm , o kas da netra ger Doue gant ho hengoun hoc ' h eus graet ; ha kalz a draoù all a rit evel - se . Neuze , o vezañ galvet an holl bobl , e lavaras dezho : Selaouit holl ac ' hanon , ha komprenit kement - mañ : Netra eus ar pezh a zo er - maez eus an den hag a ya ennañ , ne c ' hell e huduraat ; met ar pezh a zeu eus an den , ar re - se eo a hudura anezhañ . Ra selaouo , an neb en deus divskouarn da glevout . Pa voe aet en ti , goude bezañ kuitaet ar bobl , e ziskibien a c ' houlennas outañ petra oa ar barabolenn - se . Eñ a lavaras dezho : Bez ' oc ' h ivez hep skiant ? Ne gomprenit ket penaos netra eus ar pezh a ya eus er - maez an den , ne c ' hell e lousaat ?